  Наталья Тетерина Ижкарысь Кузебай Герд нимо гимназиын 7-тӥ классын дышетскисьёс Денис Мишкин, Дарина Бускина но Лариса Гилазова Удмуртилэн шоркараз удмурт югдытӥсен Кузебай Гердэн герӟаськем интыосъя навигатор кылдытӥзы. Аспӧртэм экскурсия кылем арын «Выль даурлэн эскерисез» конференциын вормиз. Нош 15-тӥ тулыспалэ пиналъёс асьсэ ӵектосэнызы Вавожын ортчем «Герд лыдӟонъёсы» люкаськемъёсты тодматӥзы. Кызьы вераз ивортодэтъя «Удмуртия» агентстволы нылпиослэн дышетӥсьсы Марина Сергеева, гимназия Кузебай Гердлэсь нимзэ нуллэ бере, соин герӟаськем ужъёс одно ик лэсьтоно. Ми тыршиськом начальной школаысен, шор школаысен, бадӟым школаысен но тодматыны нылпиосты Кузебай Гердэн, кыӵе со адями шуыса, маин со выриз, ужаз. Озьы кылдӥз милям малпан лэсьтыны кыӵе ке экскурсия солэн интыосызъя Марина Сергеева, Кузебай Герд нимо гимназиысь дышетӥсьНавигаторъя котькуд нылпи Ижкарысь Кузебай Гердэн герӟаськем интыез шедьтыны быгатоз. Картае пыртэмын: Кузебай Герд нимо гимназия; Чеберлыко киужъёсъя элькун центр — азьвыл отын школа вал, кытын Кузебай Герд дышетӥсь но кивалтӥсь луыса ужаз; Первомай ёросысь нылпи творчествоя юрт — азьвыл отын Ольгалэн приютэз, Ижкарысь нырысетӥез нылпи юрт вал, кытын Кузебай Герд кивалтӥсь луыса ужаз; Кузебай Герд нимо йӧскалык музей; Кузебай Гердлы синпелет. Со юртъёсысь стендысь яке буре ваён пулысь югдытӥсь сярысь ивортодэтэз лыдӟыса, нылпи навигаторын сётэм юанъёслы валэктон шедьтоз. «Кылсярысь, милям фойеын, гимназие пырыса, туж умой стенд вань, кудӥз возьматэ, вера, Кузебай Герд кытын вордӥськиз, кин солэн анай-атаез вал, собере кытын со ужаз, кытын со улӥз — ваньзэ со сое возьматэ», — ивортӥз Марина Сергеева. Навигаторлэн бамъёсыз Фото: Наталья Еркешева © Дышетӥсь верамъя, навигаторез Кузебай Герд нимо гимназиысь пиналъёс вылын эскеризы ни. Таӵе амалэн экскурсия пиналъёслы но тунсыко потэ, дышетӥсьлы но юрттэт луэ, лыдъя Марина Сергеева. Со дышетӥсьлы но юрттэт, нылпиослы но асьсэлы тунсыко мед луоз шуыса. Асьсэос но нылпиос шуо, экскурсия но экскурсия, мӧзмыт, ветлӥськод экскурсовод сьӧры. Нош татын соос асьсэос ивортодэт утчало, соослы туж тунсыко Марина Сергеева, Кузебай Герд нимо гимназиысь дышетӥсьВатсалом, азьланяз пиналъёс таӵе навигатор Вавож ёросысь Гурезь-Пудга гуртъя но Киров улосвылысь Советск (азьвыл Кукарка) каръя лэсьтыны чаклало. Нырысетӥяз Кузебай Гердлэн музей-юртэз интыяськемын, нош кыкетӥяз удмурт азьветлӥсь семинариын дышетскиз. Тодэ вайытом, Кузебай Гердлэн 120 арт тырмонэзлы сӥзем «Герд лыдӟонъёс» Вавоже ог 350 пала адямиез люказы. Отын тодмо тодосчиос, дышетӥсьёс но пиналъёс пӧртэм ӧръёсъя 11 ивортон лэсьтӥзы. «Кузебай Гердлы —120» темая мукет иворъёс Тегъёс: Дышетон Ижкар Вавож Удмуртия пиналъёс КузебайГерд КузебайГерднимогимназия Гердлыӟдонъёс  